Изборите в САЩ приключиха , но атаките на Доналд Тръмп ще продължат Все повече републиканци започват да подкрепят твърденията на Тръмп , че президентските избори през ноември са жертва на измама Президентските избори в САЩ приключиха . Но неоснователните усилия на президента Доналд Тръмп да подкопае резултата и последиците от неговите недемократични действия ще продължат да смущават политическото пространство в Америка , пише Associated Press . Обществеността вижда все по - ясно , че няма факти , няма доказателства и няма решение на съда , които да разубедят Тръмп да спре да се опитва да заблуди американците относно победата на Джо Байдън . И Тръмп едва ли е действа сам в този случай ; много републиканци стоят до него гласно или мълчаливо , включително 126 - те републиканци в Камарата на представителите , които подкрепиха предложението Върховният съд да отхвърли победата на Байдън в четири ключови щата . Това , разбира се , не се случи . Върховният съд отхвърли безпрецедентния опит да бъдат анулирани изборните резултати в Джорджия , Мичиган , Пенсилвания и Уисконсин . Тръмп отговори в Twitter късно в петък : „ Върховният съд наистина ни разочарова “ , но се зарече да продължи с усилията си . Действията на Тръмп и неговите съюзници разкриха поразителна реалност за Америка : много депутати в една от двете основни политически партии в страната или са готови да подкрепят усилията за отмяна на свободни и честни избори , или не желаят да се обявят срещу такава кампания . Това дава възможност на политиците да поставят под съмнение коректността на всички избори , ако резултатите не ги удовлетворяват . На фона на продължаващите атаки на Тръмп и подкрепата от страна на редица симпатизиращи медии , милиони американци вероятно ще останат убедени / заблудени , че победата на Байдън е незаконна и изборите са преправени . Според проучване на университета „ Куинипиак “ от тази седмица 77 % от републиканците смятат , че е имало измами на изборите през ноември , а около 60 % казват , че считат победата на Байдън за нелегитимна . В действителност Байдън спечели 306 гласа от Избирателната колегия , същия брой , който Тръмп успя да привлече на своя страна преди четири години . В същото време Байдън изпревари Тръмп с повече от 7 милиона гласа в цялата страна . Много преди да стане президент Доналд Тръмп поддържаше циркулиращата в обществеността лъжа , че Барак Обама е роден в Кения , а не в САЩ и че няма право да изпълнява длъжността президент . Разбира се , съществуваха достатъчно доказателства , доказващи противното , но лъжата остана да тлее с години , подклаждайки враждебност срещу Обама сред някои гласоподаватели . В последните си дни в Белия дом Тръмп разчита на подобна стратегия срещу Байдън , който ще встъпи в длъжност чрез клетва на 20 януари 2021 г . Атаките на Тръмп около изборите и след това заблудиха много републиканци , които отказаха да признаят победата на Байдън . Дори лидерът на мнозинството в Сената Мич Макконъл , който в продължение на десетилетия работи рамо до рамо с Байдън в Сената , отказва да заяви категорично , че демократът е спечелил , а Тръмп е изгубил изборите . „ Измамата с изборите ще се превърне в един от най - смущаващите и безчестни епизоди в американската политическа история , като много републиканци се съгласиха с това твърдение и го популяризираха “ , коментира Джъстин Амаш , републиканец от Мичиган , чест критик на президента . След изборите Тръмп се нахвърли срещу резултатите без да обръща особено внимание на действителността . Съдиите в цялата страна бързо отхвърлиха неговите твърдения и искове . Дори главният прокурор Уилям Бар посочи в интервю за Associated Press , че няма доказателства за измама , която да е оказала въздействие върху изборните резултати . Въпреки това все повече републиканци се обединяват зад усилията на Тръмп от тази седмица да накарат Върховния съд да отхвърли волята на избирателите в някои щати . След като това беше отхвърлено от самия съд , вниманието на републиканците се насочи към Изборната колегия . Очаква се на 14 декември , по време на заседанието на колегията , да бъде назовано името на официалния победител в президентската надпревара . На 6 януари Конгресът ще разгледа и утвърди резултатите от гласуването в Колегията , а встъпването в длъжност на новия президент засега е насрочено за обяд на 20 януари на Капитолийския хълм . И все пак налице са признаци , които могат да поставят цялата американска нация на още по - коварен път . Малко след решението на Върховния съд в петък Алън Уест , ръководител на републиканците в Тексас , призова за политически разцепление , след като заяви , че „ спазващите закона щати трябва да се обединят и да образуват съюз от щати , които да се придържат към конституцията “ .